CELEX: 22011D0087
Language: fi
Date: 2011-07-01 00:00:00
Title: ETA:n sekakomitean päätös N:o 87/2011, annettu 1 päivänä heinäkuuta 2011 , ETA-sopimuksen liitteen XX (Ympäristö) muuttamisesta

6.10.2011   
            
            
               FI
            
            
               Euroopan unionin virallinen lehti
            
            
               L 262/59
            
         ETA:n SEKAKOMITEAN PÄÄTÖS
   N:o 87/2011,
   annettu 1 päivänä heinäkuuta 2011,
   ETA-sopimuksen liitteen XX (Ympäristö) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XX muutettiin 20 päivänä toukokuuta 2011 annetulla ETA:n sekakomitean päätöksellä N:o 57/2011 (1).
            
         
               (2)
            
            
               Ilmailun aiemmista päästöistä kasvihuonekaasujen päästöoikeuksien kaupan järjestelmän toteuttamisesta yhteisössä annetun direktiivin 2003/87/EY 3 c artiklan 4 kohdan mukaisesti 7 päivänä maaliskuuta 2011 annettu komission päätös 2011/149/EU (2) olisi otettava osaksi sopimusta.
            
         
               (3)
            
            
               Sopimuksen liitteen XX mukaisesti EFTAn valvontaviranomainen on esittänyt kohdassa 21 al (Euroopan parlamentin ja neuvoston direktiivi 2003/87/EY), mukautus bb, ilmailun aiempia päästöja koskevat luvut EFTA-valtioiden alueiden sisäisten ja niiden välisten lentojen sekä EFTA-valtioiden ja kolmansien maiden välisten lentojen osalta. Kyseiset luvut on määritelty yhteistyössä Eurocontrolin kanssa käyttäen samaa menetelmää, jota käytettiin EU:n kattavien ilmailun aiempien päästöjen laskemisessa.
            
         
               (4)
            
            
               Edellä mainitun mukautustekstin mukaisesti ETA:n sekakomitea tekee päätöksen ETA-alueen kattavista ilmailun aiemmista päästöistä lisäämällä EFTA-valtioiden alueiden sisäisiä ja niiden välisiä lentoja sekä EFTA-valtioiden ja kolmansien maiden välisiä lentoja koskevat ilmailun aiemmat päästöt komission päätöksen 2011/149/EU 1 artiklassa säädettyihin EU:n kattaviin ilmailun aiempiin päästöihin,
            
         ON PÄÄTTÄNYT SEURAAVAA:
   1 artikla
   Lisätään sopimuksen liitteessä XX olevan 21 apa kohdan (komission päätös 2009/450/EY) jälkeen kohta seuraavasti:
   
               ”21 apb.
            
            
               
                  32011 D 0149: komission päätös 2011/149/EU, annettu 7 päivänä maaliskuuta 2011, ilmailun aiemmista päästöistä kasvihuonekaasujen päästöoikeuksien kaupan järjestelmän toteuttamisesta yhteisössä annetun direktiivin 2003/87/EY 3 c artiklan 4 kohdan mukaisesti (EUVL L 61, 8.3.2011, s. 42).
               Tätä sopimusta sovellettaessa päätöksen säännöksiä koskee seuraava mukautus:
               Lisätään 1 artiklaan kohdat seuraavasti:
               ”Ilmailun aiemmiksi päästöiksi, jotka koskevat EFTA-valtioiden alueiden sisäisiä ja niiden välisiä lentoja sekä EFTA-valtioiden ja kolmansien maiden välisiä lentoja, vahvistetaan 1 943 935 tonnia hiilidioksidia.
               ETA-alueen kattaviksi ilmailun aiemmiksi päästöiksi vahvistetaan 221 420 279 tonnia hiilidioksidia”.”
            
         2 artikla
   Päätöksen 2011/149/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 2 päivänä heinäkuuta 2011, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 1 päivänä heinäkuuta 2011.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 196, 28.7.2011, s. 39.
   
      (2)  EUVL L 61, 8.3.2011, s. 42.
   
      (3)  Valtiosäännön asettamista vaatimuksista ei ole ilmoitettu.